stanford-oval/wikipedia huggingface dataset:
Ronald Magill
Ura

Sodan päätyttyä Magill teki näyttämöensiesiintymisensä sirkusteltassa esiintyvän teatteriryhmän kanssa. Vuonna 1961 hänet kutsuttiin Belgrade Theatren jäseneksi. Siellä työskennellessään hän esiintyi muun muassa John Gielgudin ja Vanessa Redgraven kanssa.
Belgrade Theatren jätettyään Magill liittyi Nottingham Playhouse -teatteriin, jossa hän näytteli ja työskenteli taiteellisena johtajana yhdeksän vuoden ajan. Tuona aikana hän esiintyi muun muassa näytelmässä Mitta mitasta, jossa hän esitti Escalusta. Magill näytteli myös muutamassa Bristol Old Vic Theatre Schoolin näytelmässä.
Vuonna 1972 Magill valittiin pubinpitäjä Amos Brearlyn rooliin saippuasarjaan Emmerdale Farm (myöhemmin pelkkä Emmerdale). Amos oli Magillin ensimmäinen merkittävä televisiorooli: tätä ennen hänellä oli ollut muutamia pieniä rooleja televisiosarjoissa ja elokuvissa, kuten esimerkiksi elokuvassa Julius Caesar. Magill näytteli Amosia vakituisesti vuoteen 1991 asti, mutta hän vieraili sarjassa vuosina 1992–1995.
Yksityiselämä

Magill oli parisuhteessa David Soarin kanssa 32 vuoden ajan tämän kuolemaan 1997 asti. Magill kuoli 87-vuotiaana 6. syyskuuta 2007.
Salamis Lines

| Salamis Lines |
| --- | --- |

Kotipaikka:  Limassol, Kypros
Toiminta-alue:  Välimeri
Toimiala:  vesiliikenne
Emoyhtiö:  Salamis Organisation
Kotisivu:  salamisinternational.com
Infobox OKNimi-testi OK: 
Salamis Lines on kyproslainen varustamo. Yritys on osa Salamis Organisationia. Salamis Linesin päätoimisto sijaitsee Limassolissa. Yrityksen kaksi ro-ro-alusta Notos ja Pontos liikennöivät itäisellä Välimerellä reitillä Pireus–Limassol–Haifa. Toisinaan alukset vierailevat myös Rodoksen saarella ja Egyptin Aleksandriassa.
Laivasto

M/S Nissos Kypros – (1993–2003)
M/S Salamis Glory – (1996–)
M/S Nostos – (1998–2003)
M/S Ion – (1999–)
M/S Salamis Star – (2000–2005)
M/S Marrakech Express – (2005–) (aikarahdattu COMANAVille)
M/S Maria G – (2005–)
M/S Notos – (2007–)
M/S Pontos – (2007–)
M/S Alexo – (2017–)
Aiheesta muualla

Yrityksen kotisivut (englanniksi)
Kayak II

| Kayak II Kayak |
| --- | --- | --- |

Studioalbumin tiedot
 Äänitetty : 1974
 Julkaistu: 1974
 Formaatti: LP
 Tyylilaji: progressiivinen rock
 Kesto: 36.23
 Levy-yhtiö: Harvest, EMI
Kayakin muut julkaisut
| See See the Sun 1973 | Kayak II 1974 | Royal Bed Bouncer 1975 |
Kayak II on hollantilaisen progressiivisen rockin yhtye Kayakin toinen studioalbumi, joka julkaistiin vuonna 1974. Sen CD-painos julkaistiin vuonna 1995.
Alun perin levyn nimeksi piti tulla His Master’s Noise, mutta bändi oletti, että siitä syntyisi ongelmia levy-yhtiö His Master's Voicen (HMV:n) kanssa. Tuon takia he valitsivat albumin nimeksi yksinkertaisesti Kayak II.
”Wintertime”-kappale on levyn ainoa single.
Kappaleet

Alibi – 3.39 (säv. Scherpenzeel)
Wintertime – 2.51 (säv. Van Leeuwen, Koopman)
Mountain Too Rough – 3.57 (säv. Scherpenzeel)
They Get to Know Me – 9.18 (säv. Van Leeuwen, Koopman)
Serenades – 3.33 (säv. Koopman, Scherpenzeel)
Woe and Alas – 3.01 (säv. Scherpenzeel)
Mireille – 2.13 (instrumentaali, säv. Koopman)
Trust in the Machine – 6.06 (säv. Van Leeuwen, Koopman)
His Master's Noise – 1.45 (säv. Koopman, Scherpenzeel, Van Leeuwen)
We Are Not Amused – 3.01 (CD-bonus, säv. Koopman & Scherpenzeel)
Kokoonpano

Ton Scherpenzeel – kosketinsoittimet, laulu, haitari
Pim Koopman – rummut, lyömäsoittimet, marimba, laulu
Max Werner – laulu, lyömäsoittimet, mellotroni
Cees van Leeuwen – basso, huuliharppu
Johan Slager – kitara, laulu
Samurai Jack (hahmo)

| Samurai Jack |
| --- | --- |

Luoja(t):  Genndy Tartakovsky
Näyttelijä(t):  Phil LaMarr   Taisto Oksanen (suomeksi)
Ensi- esiintyminen:  "The Beginning" (elokuu 2001)
Kustantaja:  Cartoon Network
Henkilötiedot
Koko nimi:  Ei tiedossa
Status:  Aktiivinen
Sukupuoli:  Mies
Kotipaikka:  Japani
Asuinpaikka:  Vaihteleva
Luonteenpiirteet:  Hallitsee useita kamppailulajeja, taitava miekankäsittelijä, terävämielinen, nopeat refleksit
Suhteet
Muut sukulaiset:  Isä, äiti
Tutut:  Scotsman
Infobox OKVirheellinen NIMI-arvo: 
Samurai Jack on kuvitteellinen päähahmo piirrossarjasta Samurai Jack. Hän esiintyi ensimmäisen kerran sarjan ensimmäisessä jaksossa, elokuussa 2001. Hahmon ääninäyttelijänä toimi Phil LaMarr, ja dubattuna suomalaisia ​​Taisto Oksanen.
Hahmo

Samurai Jack syntyi Japanissa muinaisajalla, jolloin hänen isänsä oli Japanissa erään alueen hallitsijana. Samoihin aikoihin riehui paha olento nimeltä Aku, joka vapautui vankilastaan monien vuosien jälkeen ja alkoi pian vallata maailmaa itselleen. Jack sai myös kokea tämän kauhun pienenä ja hänen vanhempansa lähettivät poikansa pois, toivoen hänen oppivan keinon jolla voittaa Aku. Hän harjoittelekin Bujitsu koodin mukaisesti ja lisäksi kävi Kreikan filosofien, tiibetiläisten munkkien ja italialaisten tiedemiesten opeissa, jotta hänen mielensä olisi terävä. Lisäksi Jack opiskeli ratsastusta, miekan käsittelyä ja useita eri kamppailulajeja. Vuosia kestäneen harjoittelun päätteeksi hän palasi takaisin kotimaahansa, jossa kohtasi Akun. Pahuuden velhosta ei ollut vastusta Jackin erityisen arvokkaalle katana-miekalle, jolla hän oli voittaa Akun. Aku ehti kuitenkin siirtää Jackin tulevaisuuteen pois perheensä luota. Tämän jälkeen hän on etsinyt portaalia, jonka avulla hän voisi matkata takaisin kotimaahansa ja onkin kierrellyt useissa paikoissa. Koska hänen oikeaa nimeä ei ole paljastettu, kuitenkin sarjan aikana häntä on nimitetty Samurai Jackiksi.
Hahmo > Luonne

Jack omaa sankarina erittäin selkeän stoalaisen asenteen. Hän on erittäin kohtelias ja nöyrä vaikka joutuukin elämään futuristisessa maailmassa. Erittäin vahvan moraalinsa myötä Jack usein auttaa köyhiä ja avuttomia olentoja keinolla millä hyvänsä. Hän jopa jättää oman tavoitteensa palata takaisin ajassa taaksepäin, pelastaakseen kylän tai yksittäisen ihmisen pahuuden käsistä.
Harjoittelu

Lapsena hän matkusti ympäri maailmaa harjoittaakseen kehoaan ja mieltään, kohdatakseen Akun. Jack opiskeli useiden oppineiden kanssa kuten kreikkalaisen filosofien ja pyrki myös oppimaan kaiken mahdollisen taistelulajin, jota eri kulttuureissa harjoitettiin. Jack harjoitteli taistelu tekniikoita muun muassa Viikinkien, Robin Hoodin, Shaolin munkkien ja kreikkalaisten urheilijoiden kanssa. Huolimatta siitä miten taitava hän onkaan aseiden kanssa tai ilman, Jack luottaa aina miekkaansa. Lisäksi harjoittelun myötä hän ymmärtää hyvin eläimiä, joiden avulla Jackin vaistot ovat osittain kehittyneet, sekä refleksit joiden avulla hän kykenee väistelemään jopa luoteja.
Miekka

Samurai Jack omistaa taikamiekan, jonka takoivat kolme jumalaa Odin, Ra ja Rama, kolmen kuolevaisen kautta. Miekkaan asetettiin Jackin isän puhdas hyvyyden henki, jonka avulla pahuuden velho Aku voitaisiin tuhota. Miekka on myös rikkoutumaton, sillä mikään maallinen aine ei ole kyennyt katkaisemaan sitä.
Salt Lake City Stars

| Salt Lake City Stars |
| --- | --- |
Liiga:  NBA Development League
Perustettu:  1997
Historia:  Idaho Stampede (2007–2016)
Areena:  Salt Lake Community College kapasiteetti 5 000
Kotipaikka:  Salt Lake City, Yhdysvallat
Värit:                
Päävalmentaja:  Dean Cooper
Mestaruudet:  1 (2008)
Kotisivu:  saltlakecity.dleague.nba.com
Salt Lake City Stars on koripalloseura Utahin Salt Lake Citystä. Se pelaa D-liigassa ja toimii NBA-seura Utah Jazzin farmijoukkueena.
Vuosina 2007–2016 joukkue tunnettiin nimellä Idaho Stampede.
Aiheesta muualla

Virallinen kotisivu[vanhentunut linkki] (englanniksi)
Sahanlampi (Mäntyharju)

| Sahanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°15′45″N, 26°56′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Ylä-Turkkiin 
Järvinumero:  14.984.1.075
Mittaustietoja
Pinnankorkeus:  118,1 m  
Pituus:  190 m  
Leveys:  110 m  
Rantaviiva:  0,497 km  
Pinta-ala:  1,073 ha  
Saaria:  ei saaria 
 fiSahanlampi 
Sahanlampi tai Sahalampi on Etelä-Savossa Mäntyharjulla  Kinnin lähellä sijaitseva lampi.
Maantietoa

Lampi on 190 metriä pitkä, 110 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 118,1 metriä mpy.
Samurai Rauni Reposaarelainen

| Samurai Rauni Reposaarelainen |
| --- | --- |
 Elokuvan juliste, Christer Nuutinen, 2016.
Ohjaaja:  Mika Rättö
Käsikirjoittaja:  Mika Rättö, Sami Sänpäkkilä, Harri Sippola, Tuomas Niskanen, Tuomas Laurila
Perustuu:  samannimiseen näytelmään
Tuottaja:  Harri Sippola
Säveltäjä:  Pasi Salmi
Kuvaaja:  Sami Sänpäkkilä
Leikkaaja:  Sami Sänpäkkilä
Lavastaja:  Anna Elo
Pääosat:   Mika Rättö  Juha Hurme  Reetta Turtiainen  Jarno Malinen  Minna Norrgård  Risto Ylihärsilä 
Valmistustiedot
Valmistusmaa:  Suomi
Tuotantoyhtiö:  Moderni Kanuuna
Ensi-ilta:  2016
Kesto:  90 minuuttia
Alkuperäiskieli:  suomi
Budjetti:  50 000 €
Aiheesta muualla
Virallinen sivusto
IMDb
Elonet
Infobox OKNimi-testi OK: 
Samurai Rauni Reposaarelainen on vuonna 2016 ensi-iltansa saanut suomalainen elokuva, jonka ohjasi Mika Rättö. Hän on myös yksi elokuvan käsikirjoittajista ja esittää sen pääosaa. Elokuvaa on luonnehdittu lajityypiltään surrealismivaikutteiseksi undergroundelokuvaksi ja tragikoomiseksi draamaksi.
Taustaa

Elokuvan käsikirjoitus on tehty porilaisen vapaan taiteilijaryhmän Teatteri Moderni Kanuunan vuonna 2010 esittämän samannimisen näytelmän pohjalta. Mika Rätön mukaan se perustuu hänen keksimänsä fiktiivisen japanilaisen kirjailijan Kito Kokorun näytelmään Totuus. Ajatuksen näytelmän muokkaamisesta elokuvaksi esitti sen kuvaajana toimiva Sami Sänpäkkilä.
Samurai Rauni Reposaarelainen on tehty vain noin 50 000 euron budjetilla. Apurahoilla elokuvaa ovat tukeneet Suomen kulttuurirahasto sekä Taiteen keskustoimikunta, mutta suurimmaksi osaksi se on toteutettu talkoovoimin. Porin seudulla tehdyt kuvaukset alkoivat syksyllä 2012 ja ne saatiin päätökseen kesällä 2015. Ulkokuvausten lisäksi elokuvaa on kuvattu Villilä Studioilla Nakkilassa.  Elokuva sai Suomen ensi-iltansa Rakkautta & Anarkiaa festivaaleilla syyskuussa 2016. Elokuvateatterilevitys alkoi lokakuussa 2016 Black Lion Picturesin levittämänä ja keräsi yli 5000 katsojaa.
Elokuva on absurdi tragikomedia yhteisöään terrorisoivasta ylivoimaisesta yksilöstä Rauni Reposaarelaisesta. Eri puolille Meri-Poria sijoittuvan tarinan lähtökohtana on sekoittaa japanilaista samuraimytologiaa nyky-Suomeen. Mika Rätön esittämä päähenkilö Rauni Reposaarelainen on pohjimmiltaan hyvä ihminen, mutta runsas alkoholinkäyttö tekee hänestä ajoittain väkivaltaisen. Elokuvan visuaalisuuteen ja tunnelmaan on haettu vaikutteita ohjaajilta, kuten Alejandro Jodorowsky ja Emir Kusturica, jonka mustalaiselokuvista lainattiin ajatus eläinten ja lasten paljoudesta.
Juoni

Elokuvan päähenkilö Rauni Reposaarelainen joutuu murhayrityksen kohteeksi, mutta selviää siitä käyttämällä apunaan pelkkää oljenkortta. Hänen murhaansa yrittänyt henkilö tunnetaan salanimellä "Häpeekyynel", jonka oikeaa identiteettiä Rauni Reposaarelainen ryhtyy selvittämään. Matkallaan ympäri Meri-Poria hän törmää toinen toistaan erikoisempiin kummajaisiin.
Näyttelijät

| 0 | 1 | 2 |
| --- | --- | --- |
|  Mika Rättö  | … |  Rauni Reposaarelainen   |
|  Anne Mäkinen  | … |  Raunin äiti   |
|  Minna Norrgård  | … |  Koivurannan tytär   |
|  Veera Elo  | … |  Sininen geisha   |
|  Jori Kemppi  | … |  Saunanpitäjä   |
|  Jarno Malinen  | … |  Opettaja Mannola   |
|  Juha Hurme  | … |  Pertti Koivuranta   |
|  Reetta Turtiainen  | … |  Reetta-geisha   |
|  Harri Sippola  | … |  Ninjamestari Hatanpää   |
|  Risto Ylihärsilä  | … |  Kylähullu   |
Aiheesta muualla

Kultakuume: ”Samurai-elokuvaa tehdään innolla ja vähällä rahalla ” Yle Areena.
Samurai Rauni Reposaarelainen -teaser Vimeo.
Scratch

Scratch on lapsille ja nuorille tarkoitettu ohjelmointikieli, joka on helppo oppia ja jolla saa tehtyä pieniä animaatioita ja pelejä. Scratchin Offline Editorin voi ladata ilmaiseksi Windows-, Mac OS X- ja Linux-käyttöjärjestelmille, mutta sen nettisivuilla on myös verkkoeditori.
Scratchia käytetään ohjelmointiin esiteltävänä ohjelmalla oppitunneilla sen helppouden takia. Kielen mukana opittuja taitoja pystyy hyödyntämään, kun opettelee muita ohjelmointikieliä, kuten Pythonia tai Javaa.
Scratchilla on oma kotisivu, jossa voi katsoa muiden tekemiä projekteja.
Scratch on helppo oppia, koska siinä vain siirretään lohkoja, joissa lukee tekstiä.
Scratchissa on lisäksi kirjastoja, joissa on valmiiksi tehtyjä kuvia, ääniä ja taustoja. Niiden avulla voi tehdä omia pelejä ja animaatioita piirtämättä omia kuvia.
Aiheesta muualla

Wikimedia Commonsissa on kuvia tai muita tiedostoja aiheesta .
Scratchin kotisivu
Verkkoeditori (Luo uuden projektin sisäänkirjautuneille.)
Salosjärvi (Keuruu)

| Salosjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu, Petäjävesi
Koordinaatit:  62°15′22″N, 25°02′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.527.1.015
Mittaustietoja
Pinnankorkeus:  166,3 m 
Rantaviiva:  4,8 km 
Pinta-ala:  0,67 km² 
Tilavuus:  0,003 km³ 
Keskisyvyys:  4,5 m 
Suurin syvyys:  13,4 m 
 fiSalosjärvi 
Salosjärvi on järvi Keuruun ja Petäjäveden rajalla Keski-Suomen maakunnan länsiosassa. Sen pinta-ala on 67 hehtaaria. Etäisyys Jyväskylästä on 36 kilometriä länteen.
Maantiede

Salosjärven pituus etelästä pohjoiseen on 1,8 kilometriä, allas on varsin tasaleveä, noin 300–400 metriä. Saaria ei ole. Järven kaakkoisosa sijaitsee Petäjäveden alueella. Salosjärveä ympäröi metsämaa ja suo. Itärannan Salosrinne on ylänköä, kuten myös luoteisrannan Soidinmäki. Järven eteläpuolitse kulkee rautatie Keuruulta Jyväskylään, jonka eteläpuolitse kulkee Valtatie 23. Salosjärven luusua sijaitsee altaan lounaiskolkassa, josta lähtee noin 800 metriä pitkä laskuoja etelään Saarijärveen (164,9 metriä mpy).
Salosjärven syvin kohta, 13,4 metriä, sijaitsee altaan eteläpuoliskolla, altaan keskivaiheilla on 9,3 metriä syvä kohta. Salosjärven vesitilavuus on 2 997 000 kuutiometriä.
Salosjärvi (14.527.1.015) kuuluu Pirttijoen valuma-alueeseen (14.527), joka on kolmannen jakovaiheen vesistö Kymijoen päävesistössä (14). Toinen jakovaihe on Iso Rautaveden alue (14.52) ja ensimmäinen jakovaihe on Jämsän reitin valuma-alue (14.5). Salosjärvi on Saarijärven jälkeen laajin Pirttijoen alueen 17:stä vähintään hehtaarin laajuisesta vakavedestä. Vesitilavuudeltaan se on Saarijärveä suurempi.
Saku (Nagano)

| Saku (佐久市) |
| --- | --- |
 Hanazura Inari-jinja
 lippu:  symboli
 Sakun sijainti Naganon prefektuurissa
 Saku
 Koordinaatit: 36°14′56″N, 138°28′37″E 
Valtio:  Japani
Alue:  Chūbu, Kōshin’etsu
Prefektuuri:  Naganon prefektuuri
Pinta-ala:  
 – Kokonaispinta-ala:  423,51 km²
Väkiluku (04/2020):  98 696
 – Väestötiheys:  233,0 as./km²
Symbolit:  
 – Puu:  Japaninlehtikuusi
 – Kukka:  Kosmoskukka
 – Kala:  Sakun karppi
 
 https://www.city.saku.nagano.jp/ 
Infobox OKVirheellinen NIMI-arvo: 
Saku (jap. 佐久市, Saku-shi) on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin itäosassa Sakun altaan alueella Chikumajoen varrella. Etelässä kaupunkiin kuuluu Yatsugataken reunavuorten ylänköalueita, idässä se rajautuu Gunman prefektuuriin. Sakussa on 98 696 asukasta (huhtikuussa 2020) ja sen pinta-ala on 423,51 neliökilometriä.
Sakun kaupunki perustettiin vuonna 1961 liittämällä yhteen Asaman (entinen Iwamurada), Nakagomin ja Nozawan maaseutukaupungit sekä Higashin kyläkunta. Tämän vuoksi kaupungilla ei ole selkeää keskustaa. Sittemmin Iwamuradan ja Nakagomin alueet ovat kasvaneet yhteen niiden välille rakennetun kaupungintalon ympärille. Vuonna 2005 kaupunki laajeni huomattavasti, kun siihen yhdistettiin Mochizukin ja Usudan maaseutukaupungit sekä Asashinan kyläkunta. Iwamurada ja Mochizuki kehittyivät historiallisesti Nakasendō-tiereitin postiasemina, Iwamurada myös linnanaluskaupunkina Naitō-klaanin hallinnassa. Eräs perinteinen elinkeino on koikarppien kasvatus. Nykyisin kaupungissa on kone-, elintarvike- ja puusepänteollisuutta, maaseutualueilla viljellään riisin lisäksi vihanneksia, hedelmiä ja koristekukkia.
Sakun rakennettuun kulttuuriperintöön kuuluvat esimerkiksi vuonna 1875 rakennettu Nakagomin koulu, joka on valittu yhdeksi Japanin tärkeän kulttuuriomaisuuden kohteista, ja Kondai-jin buddhalainen temppeli. Kaupungissa toimii Sakun modernin taiteen museo. Kaupungin itäosat kuuluvat Myōgin–Arafunen–Saku-kōgenin puolikansallispuistoon, jossa lähellä Namezujoen laaksoa on Shoya-osenin kuuma lähde. Länsiosien vuoristoalueet ovat sen sijaan osa Yatsugataken–Chūshin-kōgenin puolikansallispuistoa. Sakua palvelevat suurnopeusjunayhteys Hokuriku Shinkansen ja JR Higashi-Nihonin Koumi-linja.
Kuvia

Entinen Nakagomin koulu
Mochizuki-shukun Sakaki-festivaali
Sakun aluetta vuoden 1975 ilmakuvassa
Usudan avaruuskeskus
Sakudairan rautatieasema
Aiheesta muualla

Kuvia tai muita tiedostoja aiheesta Saku Wikimedia Commonsissa
Kaupungin internetsivut (japaniksi)
Scarlett Curtis

Scarlett Curtis
Scarlett Curtis (s. 1995) on englantilainen kirjailija, aktivisti ja journalisti. Hän on julkaissut kaksi Sunday Times bestselleriä ja on yksi aktivisti kollektiivi The Pink Protestin perustajista.
Curtisin äiti on juontaja Emma Freud ja isänsä on käsikirjoittaja Richard Curtis. Curtisin isoisoisoisä on Sigmund Freud. Vuonna 2003 Curtisilla oli pieni roli hänen isänsä elokuvassa Rakkautta vain.
Curtisin kirjoituksia on julkaistu muun muassa The Guardianissa, The Telegraphissa, The Timesissa, ja Voguessa. Hän on oli The Sunday Timesin "Gen Z" kolumnisti vuodesta 2016 vuoteen 2018. Siihen liittyen hänen työhönsä kuului television katsominen, googlettelu ja podcastien kuuntelu.
Vuonna 2017 Curtis oli mukana perustamassa The Pink Protest feminstiaktivistien kollektiivia, jonka tavoitteena on auttaa nuoria vaikuttamaan asioihin. Kollektiivi on muun muassa ollut mukana kampanjoissa, jotka ovat johtaneet kahden lain muuttumiseen. Ennen kollektiivin perustamista hän oli vuoden töissä Global CItizenissä ja hän oli 18 kuukautta YK:n The Global Goals -kampanjan somevastaavana.
Vuonna 2018 Curtis julkaisi Feminists Don't Wear Pink (and other lies) -nimisen kirjan. Kirja on kokoelma 52 eri naisen kirjoittamia esseitä. Kirja voitti National Book Awards -palkinnon vuonna 2018.  Vuonna 2019 hän julkaisi It's Not OK to Feel Blue (and other lies) -nimisen kirjan. Kirja on kokoelma yli 60 ihmisen mielenterveyteen liittyvistä kokemuksista. Kirjojan on myyty yli 200000 kappaletta ja ne on julkaistu 12 eri maassa.
Vuonna 2019 Curtis oli yksi BBC:n 100 Women -listalle valituista naisista.
Vuonna 2019 Curtis sai Changemaker -palkinnon, joka annetaan nuorelle aktivistille. Hän on YK:n Yhdistyneen kuningaskunnan naisten edustaja. Vuonna 2020 hän oli yksi Women's Prize for Fiction -palkinnon tuomareista.
Vuonna 2023 Curtis debytoi käsikirjoittajana kirjoitettuaan Amazonin The Summer I Turned Pretty -sarjan toisella kaudella. Hän on käsikirjoittajana myös tulevassa We Were Liars -sarjassa.
Salokas

Salokas voi tarkoittaa:
Eino Salokas (1887–1957), rehtori ja historiantutkija
Martti Salokas (1888–1967), kouluneuvos ja tietokirjailija
Wendla Salokas (1889–1969), teologi ja opettaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salokas”, voi hakea sivunnimihaulla, laajalla sivunnimihaulla tai tekstihaulla.
Saraseenit

Saraseenin mestaus ristiretkiajalla.
Saraseenit (<  lat. saraceni, <  kreikk. sarakenoi) on nimitys, jota Euroopassa keskiajalla käytettiin islaminuskoisista kansoista ja Lähi-idän nomadikansoista yleensä. Käsitteen ottivat käyttöön 100-luvulla roomalaiset, jotka sillä saattoivat tarkoittaa jotakin Syyrian aavikoilla asuvaa heimoa, tai sitten sana luotiin arabiankielen sanasta شرقيين, sharqiyyin, joka tarkoitti ”idän asukkaita”. Tällöin se olisi viitannut niihin nomadeihin, jotka liikkuivat idästä länteen ja takaisin Rooman Arabian provinssissa. 100-luvun jälkeen sanan käyttö laajeni kattamaan Lähi-idän nomadit yleensä samoin kuin kaikki muslimit, joita pidettiin pakanoina. Muslimien tai arabien asemasta Euroopassa puhuttiin "saraseeneista" 1700-luvulle asti. Käsitteellä alettiin tarkoittaa myös pakanoita yleensä, jopa antiikin ajan pakanoita.
Eurooppalaiset joutuivat Lähi-idän nomadikansojen kanssa tekemisiin 700-luvulta alkaen, jolloin nämä valloittivat Espanjan, Etelä-Italian ja Sisilian ja etenivät nykyiseen Ranskaan asti ryöstöretkillään. Lähi-idän kalifaatteja kutsuttiin ”saraseenien valtakunnaksi”. Ristiretkien aikana 1000-luvulta alkaen saraseenien kanssa jouduttiin entistä enemmän tekemisiin, mutta tämäkään ei johtanut tiedon lisääntymiseen islamista tai arabeista.
"Saraseeni" ei ollut sellaisiksi nimettyjen kansojen itse käyttämä nimi, ja sanan yli tuhat vuotta kestänyt käyttö todisti Lähi-idän olojen heikosta tuntemuksesta. Vasta valistusaikana käsite vaihdettiin "arabiksi". Keskiajalla "saraseeni" tarkoitti joko arabeja tai muslimeja tai molempia. Osmanien valtakunnan laajentuessa  muslimeihin alettiin saraseenien asemesta viitata vähitellen sanalla "turkkilainen". Espanjassa sana "saraseeni" alkoi korvautua nimityksellä "mauri". Lähi-itään suuntautuneen matkailun myötä alettiin vähitellen puhua myös "arabeista". Sana seurasi aluksi Lähi-idässä yleistä pejoratiivista käyttöä, missä arabilla tarkoitettiin beduiinipaimentolaista tai maantierosvoa.
Aiheesta muualla

Kuvia tai muita tiedostoja aiheesta Saraseenit Wikimedia Commonsissa
Sauer (täsmennyssivu)

Sauer tarkoittaa esimerkiksi seuraavia:
Sukunimi

Emil von Sauer (1862–1942), saksalainen pianisti, musiikkipedagogi ja säveltäjä
Kai Sauer (s. 1967), suomalainen diplomaatti
Martin Sauer (s. 1982), saksalainen soutuperämies ja olympiavoittaja
Michael Sauer (s. 1987), yhdysvaltalainen jääkiekkoilija
Wilhelm Sauer (1831–1916), saksalainen urkutehtailija
Muut

Sauer (ransk. Sûre), Moselin sivujoki
Sig Sauer on yhdysvaltalais-sveitsiläinen käsiasemerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sauer”, voi hakea sivunnimihaulla, laajalla sivunnimihaulla tai tekstihaulla.
Salou Djibo

| Salou Djibo |
| --- | --- |

Nigerin presidentti
 2010–2011  
Edeltäjä:  Mamadou Tandja
Seuraaja:  Mahamadou Issoufou
Henkilötiedot
Syntynyt: 1965 (ikä 58–59)
Tiedot
Sotilaspalvelus
Palvelusmaa(t):  Niger
Sotilasarvo:  kenraali
Salou Djibo (s. 1965) on nigeriläinen sotilas. Hän toimi maansa presidenttinä vuoden 2010 sotilasvallankaappauksesta vuoden 2011 vaaleihin asti.